**МЕСЕЧЕН ИНФОРМАЦИОНЕН БЮЛЕТИН ЗА ДЕЛА С ОБЩЕСТВЕН ИНТЕРЕС**

**10.05.2021 г.**

 **НОХД № 3006/2020 г. – 11.00 часа – разпоредително заседание**

Подсъдимият е привлечен към наказателна отговорност за това, че на 25.02.2020 г. в с.Бяло поле, община Опан, противозаконно унищожил чужда движима вещ – лек автомобил, марка „Мерцедес“, собственост на другиго, като подпалил умишлено моторното превозно средство – престъпление по чл.216, ал.1 от НК.

**11.05.2021 г.**

 **НОХД № 644/2021 г. – 10.40 часа – разпоредително заседание**

 Спрямо подсъдимия е повдигнато обвинение за това, че на 14.09.2020 г. в землището на град Стара Загора, в района на вилно селище „Дюлите“, чрез повреждане на прегради, здраво направени за защита на имот - изкривяване на два броя алуминиеви врати, и чрез използване на техническо средство - отвертка, отнел чужди движими вещи - 2 броя мъжки златни пръстени, на обща стойност 825 лева, от владението на собственика им, без негово съгласие, с намерение противозаконно да ги присвои, като деянието е извършено в условията на опасен рецидив – престъпление по чл.196, ал.1, т.2 във връзка с чл.195, ал.1, т.3 и т.4 във връзка с чл.194, ал.1 във връзка с чл.29, ал.1, б.„а” и б.„б“ от НК.

 Подсъдимият е с постоянна мярка за неотклонение „Задържане под стража“.

 **НОХД № 819/2021 г. – 11.00 часа – разпоредително заседание**

 На подсъдимия са повдигнати обвинения за това, че:

 на 17.11.2020 г. в гр.Стара Загора, без надлежно разрешително, държал високорисково наркотично вещество - метамфетамин на стойност 17,25 лева – престъпление по чл.354а, ал.3, т.1 от НК;

на 17.11.2020 г. в гр.Стара Загора противозаконно пречил на орган на властта – полицейски служители в Участък „Лозенец“ към Второ РУ гр.Стара Загора, да изпълнят задълженията си, а именно да извършат проверка на подсъдимия, като възпрепятствал извършването на проверка чрез активно бягство, неподчинявайки се на издадените от полицейските служители устни разпореждания – престъпление по чл.270, ал.1 от НК.

Подсъдимият е с мярка за неотклонение „Задържане под стража“.

**НОХД № 2888/2020 г. – 11.20 часа – разпоредително заседание**

Срещу подсъдимия по делото е повдигнато обвинение за това, че на 07.12.2018г. в гр. Стара Загора, в съучастие като помагач с неустановено лице - извършител, подпомогнал неустановения извършител, с цел да набави за неустановения извършител и за друго лице имотна облага, да възбуди и поддържа заблуждение у мъж, живущ в гр. Стара Загора, относно обстоятелството, че пострадалият съдейства на полицията за залавяне на телефонни измамници и с това да му причинил имотна вреда в размер на 1680 лева – престъпление по чл.209, ал.1 във връзка с чл.20, ал.4 във връзка с ал.1 от НК.

**12.05.2021 г.**

**НОХД № 982/2021 г. – 14.00 часа – разпоредително заседание**

На подсъдимия е повдигнато обвинение за това, че на 11.02.2021 г. в гр.Стара Загора управлявал лек автомобил, с концентрация на алкохол в кръвта си над 0,5 на хиляда, а именно - 1,77 на хиляда, установено по надлежния ред с протокол за химическа експертиза, след като е осъден с влязла в сила присъда за същото по вид деяние – престъпление по чл. 343б, ал.2 във връзка с ал.1 от НК.

На подсъдимия е взета постоянна мярка за неотклонение „Задържане под стража“.

**13.05.2021 г.**

**НОХД № 306/2020 г. – 10.00 часа**

Спрямо подсъдимия са повдигнати обвинения за това, че:

на 22.08.2018 г. в гр. Стара Загора е извършил непристойни действия, грубо нарушаващи обществения ред и изразяващи явно неуважение към обществото - като по своето съдържание деянието се отличава с изключителна дързост – престъпление по чл.325, ал.2 вр. ал.1 от НК;

на 22.08.2018 г. в гр. Стара Загора е повредил противозаконно чужда движима вещ - мобилен телефон, собственост на пострадалия – престъпление по чл. 216, ал.1 от НК.

**18.05.2021 г.**

**НОХД № 396/2021 г. -10.20 часа – разпоредително заседание**

 Повдигнатото на подсъдимия обвинение е за това, че на 12.08.2020 г. в гр.Стара Загора, извършил непристойни действия, грубо нарушаващи обществения ред и изразяващи явно неуважение към обществото, като деянието е извършено повторно – престъпление по чл.325, ал.4 във връзка с ал.1 във връзка с чл.28, ал.1 НК.

 **НОХД № 1082/2021 г. – 10.30 часа – разпоредително заседание**

 Подсъдимият е привлечен към наказателна отговорност за това, че на 02.02.2021 г. в гр.Стара Загора, чрез разрушаване на прегради, направени здраво за защита на имот - счупване с камък на предно ляво стъкло на лек автомобил, е отнел чужди движими вещи, всички на обща стойност 2 121,97 лева, от владението на собственичката им, без нейно съгласие, с намерение противозаконно да ги присвои, като деянието е извършено в условията на опасен рецидив – престъпление по чл.196, ал.1, т.2 във връзка с чл.195, ал.1, т.3, предложение първо във връзка с чл.194, ал.1 във връзка с чл.29, ал.1, б.„б“ от НК.

 Подсъдимият е с постоянна мярка за неотклонение „Задържане под стража“.

**20.05.2021**

**НОХД № 228/2021 г. – 13.00 часа – разпоредително заседание**

Спрямо подсъдимата е повдигнато обвинение за това, че на 23.07.2019 г. в град Стара Загора без съгласието на притежателите на изключителните права на марките: “NIKE”, “ADIDAS”, “DSQUARED2”, “PHILIPP PLEIN”, „ARMANI /EMPORIO ARMANI/”, “DOLCE & GABBANA”, „VALENTINO” и „VERSACE“, предлагала стоки за продажба от тези марки, всички на обща стойност 11798, 21 лева, като деянието е извършено повторно, след като е била осъдена с влязла в сила на за същото по вид деяние – престъпление по чл.172б, ал.2 във връзка с ал.1 във връзка с чл.28, ал.1 от НК.

 **НОХД № 497/2021 г. – 13.30 часа – разпоредително заседание**

 Повдигнатото на подсъдимия обвинение е за това, че на 13.06.2019 г. в гр.Стара Загора, при управляване на лек автомобил, нарушил чл.40, ал. 1 и ал.2 и чл.116 от Закона за движението по пътищата и по непредпазливост допуснал причиняването на многостепенна средна телесна повреда на 87-годишен мъж – престъпление по чл.343, ал.1, б.„б” във връзка с чл.342, ал.1 от НК.

**21.05.2021 г.**

**НОХД № 2981/2020 г. – 11.15 часа**

На подсъдимата е повдигнато обвинение за това, че на 27.09.2019 г. в гр.Стара Загора, при управляване на лек автомобил, нарушила чл.5, ал.1, т.1, чл.5,ал.2,т.1, чл.20,ал.2, чл.116 и чл.119, ал.1 от Закона за движение по пътищата и по непредпазливост причинила средна телесна повреда на 83-годишна жена, като деянието е извършено на пешеходна пътека – престъпление по чл.343, ал.3, предложение последно, б.„а”, предложение второ във връзка с ал.1, б.„б”, предложение второ във връзка с чл.342, ал.1от НК.

**26.05.2021 г.**

**НОХД № 806/2021 г. – 10.00 часа – разпоредително заседание**

Спрямо подсъдимия са повдигнати обвинения за това, че

на 13.09.2019 г. в гр.Стара Загора, по хулигански подбуди, причинил на другиго лека телесна повреда – престъпление по чл.131, ал.1, т.12 във връзка с чл.130, ал.2 от НК;

на 13.09.2019 г. в гр. Стара Загора извършил непристойни действия, грубо нарушаващи обществения ред и изразяващи явно неуважение към обществото, като деянието по своето съдържание се отличава с изключителна дързост – престъпление по чл.325, ал.3 във връзка с ал.2 във връзка с ал.1 НК.

**27.05.2021 г.**

**НОХД № 546/2021 г. – 10.40 часа – разпоредително заседание**

На подсъдимия е повдигнато обвинение за това, че на 03.04.2020 г. по път І-5, км.237+700, намиращ се в землището на община Стара Загора, управлявал товарен автомобил с концентрация на алкохол в кръвта над 1,2 на хиляда, в частност 3,39 промила, установено по надлежен ред с техническо средство Алкотест „Дрегер 7510“ – престъпление по чл.343б, ал.1 от НК.

**НОХД № 831/2020 г. – 10.45 часа**

Подсъдимият е привлечен към наказателна отговорност за престъпление по чл.343, ал.3, б.„а“, предложение второ във връзка с ал.1, б.„б“, предложение второ във връзка с чл.342, ал.1 от НК, за това, че на 25.02.2018 г. по ул.“Хан Аспарух“ в град Стара Загора, при управление на лек автомобил е нарушил чл.50, ал.1, чл.36, ал.1от ЗДвП и чл.46, ал.2 от ППЗДвП, като не спазил пътен знак „Спри! Пропусни движещите се по пътя с предимство“ и е предприел завиване на ляво от лента, предназначена за завиване на дясно, вследствие на което е настъпило пътно-транспортно произшествие и с деянието си по непредпазливост е причинил средни телесни повреди на двама мъже.

**31.05.2021 г.**

**НОХД № 352/2021 г. – 13.30 часа – разпоредително заседание**

Подсъдимият е привлечен към наказателна отговорност за това, че на 03.10.2019 г. в гр. Стара Загора, без съгласието на притежателите на изключителните права на марките „АRMANI /EMPORIO ARMANI/“, „PHILIPP PLEIN“, „ADIDAS”, „ФК Реал Мадрид“, „NIKE”, „PUMA”, е съхранявал, с цел продажба, стоки на обща стойност 16970,05 лева – престъпление по чл.172б, ал.1 от НК.

***ЗАБЕЛЕЖКА: Посочените дела предстои да се разгледат от съдебните състави и към настоящия момент се касае само за обвинения към подсъдимите. Съгласно чл.16 от НПК обвиняемият се смята за НЕВИНЕН до установяване на противното с влязла в сила присъда.***